Mis mulle Austraalia puhul alati hästi meeldib, on see, kuidas riik igasugu kriisiolukordades kiiresti suudab reageerida. Seda seepärast, et paljud päästjad, liikluskorraldajad, tuletõrjujad jm ametimehed on varem korraliku treeningu läbinud vabatahtlikud, kes hädaolukordade puhul appi kutsutakse.  Olgu selleks kasvõi seesama vihm. Neil päevil, mil  lakkamatult sadas, tardus kogu liiklus - tänavad ummistusid autodest, sest ega õige austraallane vihmaga ometi jala käi, ja nii kasvas liikluse maht kordades. Samas kadus mitmel pool elekter ega töötanud valgusfoorid. Kui mul tuli tipptunnil paduvihmas läbi linna sõita, siis valmistusin halvimaks ja varusin rohkelt aega.